
Az örömteli vezetés és a flow élmény hatása

A dolgozat az örömteli vezetés és a flow élményről szól. A dolgozat által sikerült megismernem és belemélyednem a témakörbe, megtudnom a flow hatás eléréséhez való legfontosabb szükségleteket, és azokat, hogy mivel függ össze. A flow és az örömteli munkavégzés csak együtt érhető el, mivel ha nem érezzük jól magunkat a munkahelyen és egyfolytában csak az órát nézzük és csak azon gondolkozunk mikor lesz már vége, nem sikerül flow hatás alá kerülnünk, sem élveznünk a munkát.
A kutatásom elkészítéséhez online google docs-os kérdőívet és mélyinterjút készítettem, illetve különböző eseményeken a témával és hipotéziseimmel kapcsolatban tettem fel kérdéseimet olyan embereknek, akik már vezettek vagy vezetnek céget és voltak alkalmazottjaik, vagy napjainkban is vannak.
A dolgozatom során felhasználtam Csíkszentmihályi Mihály, Ilona Bürger, John C. Maxwell által írt irodalmakat is, mely által nagyon hasznos információkhoz jutottam a flow-val, munkavégzéssel és a vezetés kapcsolatosan. A flow élmény egy olyan állapotot jelent, mintha úsznánk az áramlattal, azaz teljesen átéljük azt a pillanatot, az időérzet eltorzul, minden tökéletesnek tűnik, világosak a célok, a koncentrációnk kimondottan magas abban az adott pillanatban, boldogságérzetet is kapunk belőle. (Csíkszentmihályi 2010, pp. 96-98, - alfapont.hu, letöltve 2022.05.20, 2018).
A kutatás során egyes hipotéziseim beigazolódtak, viszont volt olyan is ami megcáfolódott. Végeredményül azt tudom mondani, hogy a flow mindenféle képpen egy olyan téma ami fontos, hogy ott legyen a mindennapunkban, és érdemes a vezetőknek és az alklamazottaknak is foglalkoznia a témával.

